# **הקלדה מדריך למשתמש**

אנו שמחים להגיש לך תוכנה ללימוד הקלדה בשיטה עיוורת המיועדת לעיוורים ולכבדי ראייה.

כל חומרי הלימוד בתוכנה והוראות ההפעלה הוקלטו באיכות גבוהה וניתן להגדילם על גבי המסך לפי הצורך. בנוסף לכך ניתן לשנות את צבעי רקע המסך, האות ורקע תיבת הטקסט. אין צורך בקורא מסך או בתוכנת הגדלה כדי להשתמש בתוכנה.

התוכנה מאפשרת להכיר את המקלדת, להקליד בשיטה עיוורת בעברית ובאנגלית, לתרגל הקלדה, לשפר את המהירות, ולשפר את איכות הכתיבה.

כל זאת תוך שימוש בחומרים מגוונים להעשרה ולשיפור הידע הכללי.

תוכן

[**הקלדה מדריך למשתמש** 1](#_Toc151631138)

[מקשי ההפעלה של התוכנה: 2](#_Toc151631139)

[התוכנה כוללת את הפונקציות הבאות: 2](#_Toc151631140)

[מקלדת מדברת - F2 4](#_Toc151631141)

[הסבר על המקלדת - F3 5](#_Toc151631142)

[בחן את עצמך - F4 6](#_Toc151631143)

[הקלדה בשיטה עיוורת אנגלית - F6 8](#_Toc151631144)

[תרגול הקלדה ושיפור הידע הכללי - F8 10](#_Toc151631145)

[קורס מבוא בהכרת המחשב - F9 11](#_Toc151631146)

[תרגול יישום - F10 12](#_Toc151631147)

## מקשי ההפעלה של התוכנה:

מקש - ESCAPE

 המקש השמאלי ביותר בשורה העליונה של המקלדת.

מיועד ליציאה משלב מסוים לשלב שלפניו עד ליציאה מהתוכנה.

מקשי הפונקציהF1 - F12

המקשים ממוקמים בשורה העליונה של המקלדת החל מהמקש השני משמאל.

מקשי הפונקציה מסודרים ברוב המקלדות בשלוש קבוצות של ארבעה מקשים כל אחת.

בקבוצה הראשונה משמאל F1 עד F4

בקבוצה השנייה F5 עד F8

בקבוצה השלישית F9 עד F12

בנוסף לכך נשתמש במקש ה- Enter, במקש ה- Tab, במקשי החצים מעלה ומטה ובמקשי ה- Control.

מקשי ה-Control ממוקמים בחלק השמאלי של המקלדת משמאל ומימין של השורה הראשונה מלמטה.

מקש ה- Enter ממוקם בשורה השלישית מלמטה מימין.

מקש ה- Tab ממוקם בשורה הרביעית מלמטה ,משמאל.

החצים ממוקמים מימין בחלק התחתון של המקלדת.

החצים מסודרים בקבוצה של ארבעה מקשים בשתי שורות. בשורה התחתונה שלושה מקשים, המקש הראשון משמאל הוא חץ שמאלה, המקש השני הוא חץ מטה, מימין לו חץ ימינה. בשורה השנייה מקש אחד המשמש חץ מעלה.

## התוכנה כוללת את הפונקציות הבאות:

עזרה F1

מקלדת מדברת F2

הסבר על המקלדת F3

בחן את עצמך F4

הקלדה בשיטה עיוורת עברית F5

הקלדה בשיטה עיוורת אנגלית F6

תרגול להקלדה מהירה F7

תרגול הקלדה ושיפור הידע הכללי F8

קורס מבוא בהכרת המחשב F9

תרגול יישום F10

הקראת המדריך למשתמש במלואו Shift + F1

בכל אחת מהפונקציות ניתן לקבל הוראות הפעלה על ידי הקשה על F1

במחשבים ניידים ובחלק מהמקלדות יתכן שחלק מן המקשים ממוקם בצורה שונה.

אנו ממליצים להתחיל בפונקציה "מקלדת מדברת F2 " כדי שתוכל לשמוע את כל המקשים במקלדת שלך וללמוד את מיקומם.

**אנו מאחלים לך שימוש מהנה ומועיל בתוכנה.**

**Retco2011@gmail.com**

### מקלדת מדברת - F2

ההיכרות המלאה של המקלדת חשובה לאין ערוך לאיכות השימוש שלך במחשב.

בשלב זה עליך להכיר פחות או יותר את מיקומם של המקשים השונים במקלדת. בהמשך, נלמד להקליד בשיטה עיוורת בעברית ובאנגלית ואף נתרגל הקלדה מהירה.

על פי רוב, המקשים ממוקמים בכל המקלדות באותו מקום. ישנם מקשים שמיקומם משתנה, במיוחד במחשבים ניידים.

למד את המקלדת שלך ובכך תשפר את איכות השימוש שלך במחשב.

בפונקציה זו תוכל להקיש על כל מקש ולשמוע את שמו. על תחשוש שההקשה תגרום לפעולה בלתי רצויה. אנו דאגנו שכל הקשה תשמיע את שם המקש אך לא תבצע שום פעולה מכל סוג שהוא.

לחזרה לתפריט ראשי הקש פעמיים ESCAPE.

### הסבר על המקלדת - F3

לאחר שהכרת פחות או יותר את המקלדת שלך, אנו עוברים יחד להסבר מפורט על מקשי המקלדת ומיקומם. כדי להקל עליך את הסיור במקלדת, חילקנו את ההסבר לכ-50 שלבים. לאחר כל שלב תתבקש להקיש על המקשים שלמדת.

שים לב להוראות ההקשה המתקבלות מהמחשב וכן שים לב להודעות השגיאה כדי שתוכל

לתקן בזמן. אם אתה מעוניין לחזור שלב אחד אחורנית, הקש ביד שמאל על מקש Control והשאר אותו לחוץ וביד ימין הקש חץ מעלה ושחרר את שני המקשים.

כדי להתקדם שלב אחד קדימה הקש Control וחץ מטה.

אם התחלת ללמוד את המקלדת והפסקת באמצע, התוכנה זוכרת את המקום שבו הפסקת. כדי לחזור לשלב שאליו הגעת בפעם הקודמת, בחר בפונקציה F3 והקש רווח תוך כדי שמיעת ההודעה הראשונה של פונקציה זו.

בכל שלב תוכל לחזור לתפריט ראשי על ידי הקשה פעמיים על מקש Escape.

יתכן שחלק מהמקשים במקלדת שלך ממוקמים באופן שונה מההסבר. הקש על המקש שהתבקשת גם אם הוא ממוקם באופן שונה מההסבר שקיבלת.

אם אינך יודע את מיקומו של המקש שהתבקשת להקיש במקלדת שלך, צא מפונקציה זו, חזור למקלדת מדברת F2, אתר את המקש וחזור לפונקציה "הסבר על המקלדת" והקש רווח כדי לדלג לשלב האחרון בו הייתה בפעם הקודמת.

### בחן את עצמך - F4

במצב זה תתבקש להקיש על מקשים שונים באופן אקראי, אם טעית תתקבל הודעה טעית ותוכל להקיש שוב על המקש שהתבקשת.

בכל פעם שתבחר במשימה זו יבחרו עבורך 50 אפשרויות להקשה באופן אקראי.

בסיום תקבל מידע על מספר ההקשות הנכונות מתוך סך הכל ההקשות.

לחזרה לתפריט ראשי הקש פעמיים Escape

**הקלדה בשיטה עיוורת עברית - F5**

לפניך תוכנית מלאה ללימוד ההקלדה בשיטה עיוורת בעברית. ראשית, עליך לבחור את השורה אותה אתה מעוניין ללמוד. הבחירה מתבצעת בעזרת החצים מעלה ומטה.

תחילה יש ללמוד את השורה המרכזית, אחר כך את העליונה, אחר כך את התחתונה ואחר כך את שורת המספרים.

חשוב מאד לא לעבור משורה לשורה לפני שיודעים את השורה הקודמת.

במהלך הלימוד תקבל הוראות ברורות על מה להקיש, אותיות, מילים או משפטים.

כאשר תגיע לשלב הקלדת מילים, הקשב למילה, המתן עד להישמע הגונג, הקלד את המילה והמתן להכרזת המילה הבאה. בשלב הקלדת משפטים, הקשב למשפט, המתן להישמע הגונג, הקלד את המשפט והקש Enter.

בעת הקלדת מילים או משפטים התוכנה בודקת כל אות שהקשת, אם הקשת אות לא נכונה, ישמע צליל "טעות" ותוכרז האות הנכונה להקשה.

כדי לשמוע את המילה או המשפט שוב, הקש F12

תוכנית הלימוד מחולקת כך שבכל שורה ישנם בין 6 ל- 8 שלבים.

כל שלב כולל אותיות חדשות, תרגול אותיות ובחלק מהשלבים יש גם תרגול של מילים ומשפטים.

אם יש לך הרגשה שאתה מכיר טוב את השלב שאליו הגעת ואתה מעוניין לעבור לשלב הבא הקש Control+ חץ מטה. כדי לחזור לשלב הקודם הקש Control+ חץ מעלה.

בכל שלב ניתן לחזור לתפריט ראשי על ידי הקשה על Escape

### הקלדה בשיטה עיוורת אנגלית - F6

לפניך תוכנית מלאה ללימוד ההקלדה בשיטה עיוורת באנגלית. ראשית, עליך לבחור את השורה אותה אתה מעוניין ללמוד. הבחירה מתבצעת בעזרת החצים מעלה ומטה.

תחילה יש ללמוד את השורה המרכזית, אחר כך את העליונה ואחר כך את התחתונה.

חשוב מאד לא לעבור משורה לשורה לפני שיודעים את השורה הקודמת.

במהלך הלימוד תקבל הוראות ברורות על מה להקיש, אותיות, מילים או משפטים.

כאשר תגיע לשלב הקלדת מילים, הקשב למילה, המתן עד להישמע הגונג, הקלד את המילה והמתן להכרזת המילה הבאה.

בשלב הקלדת משפטים, הקשב למשפט, המתן להישמע הגונג, הקלד את המשפט והקש Enter.

בעת הקלדת מילים או משפטים התוכנה בודקת כל אות שהקשת, אם הקשת אות לא נכונה, ישמע צליל "טעות" ותוכרז האות הנכונה להקשה.

כדי לשמוע את המילה או המשפט שוב, הקש F12

תוכנית הלימוד מחולקת כך שבכל שורה ישנם בין 6 ל- 8 שלבים.

כל שלב כולל אותיות חדשות, תרגול אותיות ובחלק מהשלבים יש גם תרגול של מילים ומשפטים.

אם יש לך הרגשה שאתה מכיר טוב את השלב שאליו הגעת ואתה מעוניין לעבור לשלב הבא הקש Control+ חץ מטה. כדי לחזור לשלב הקודם הקש Control+ חץ מעלה.

בכל שלב ניתן לחזור לתפריט ראשי על ידי הקשה על Escape

**תרגול להקלדה מהירה - F7**

לפניך מגוון עשיר של קטעים בנושאים שונים להקלדה. עליך לבחור נושא בעזרת החצים מעלה ומטה ולהקיש Enter.

בשלב הראשון, יוקרא בפניך כל הקטע שבחרת. לאחר מכן, יוקרא בפניך משפט, המתן עד סוף ההקראה ועד הישמע הגונג, הקלד את המשפט והקש Enter.

שים לב, בעת ההקלדה התוכנה בודקת כל אות שהקשת, אם האות שהקשת אינה נכונה יושמע צליל "טעות" ותוכרז האות הנכונה.

מיד לאחר מכן יוקרא בפניך משפט נוסף, הקלד אותו והקש Enter וכך הלאה עד לסיום הקטע. בסיום, התוכנה תחשב את מהירות ההקלדה שלך.

כדי להקשיב שוב למשפט האחרון שהוקרא, הקש F12

לחזרה לתפריט ראשי הקש Escape

### תרגול הקלדה ושיפור הידע הכללי - F8

בפונקציה זו החלטנו, לשלב משחק מעניין ומלמד שיאפשר לך לשפר את איכות ההקלדה ויעשיר את הידע הכללי שלך.

לפניך מאגר של מאות שאלות טריוויה בנושאים שונים ומגוונים.

בכל פעם שבוחרים בפונקציה זו התוכנה תבחר עבורך 25 שאלות אקראיות מתוך המאגר.

תוקרא בפניך שאלה וארבע תשובות. בסיום ישמע גונג, עליך להקליד את התשובה הנכונה או את מספרה הסידורי ולהקיש Enter.

במקרה של טעות בהקלדה התוכנה תסייע לך לאיית נכון את המילה. אם תשובתך איננה נכונה, התוכנה תשמיע לך את התשובה הנכונה כדי שתזכור לפעם הבאה.

בסיום תקבל סיכום הכולל את מספר התשובות הנכונות והלא נכונות.

לאחר מכן התוכנה חוזרת לתפריט הראשי.

### קורס מבוא בהכרת המחשב - F9

לפניך קורס מבוא בהכרת המחשב הכולל 20 פרקים.

עם הכניסה לפונקציה זו תוצג בפניך רשימת הפרקים בקורס, בחר את הפרק המעניין אותך בעזרת החצים מעלה ומטה והקש Enter. הקשב לקטע עד סופו, בסיום תישאל על ידי התוכנה האם ברצונך לעבור לקטע הבא ברשימה או לחזור לרשימת הנושאים כדי לבחור פרק אחר.

הקורס בהכרת המחשב יעניק לך מבוא מצוין לצורך היכרות עם המחשב וכל רכיביו כולל ציוד העזר לכבד הראייה ולעיוור מוחלט. יוסברו בהרחבה מושגי יסוד שונים, הגדרות כלליות, פעולות של מערכת ההפעלה, פעילותן של תוכניות שונות ויינתנו המלצות לתחזוקה נכונה של המחשב ורכיביו.

לחזרה לתפריט ראשי הקש Escape.

### תרגול יישום - F10

בפונקציה זו צרפנו תרגול של מצבים שונים במערכת ההפעלה חלונות. התרגול יאפשר לך להכיר באיזה מקשים עליך להשתמש במצבים מסוימים.

פעל על פי ההוראות בתרגול.

כאשר תתבקש להקיש Control חץ ימינה או שמאלה, הכוונה היא שעליך להקיש על ה- Control ולהשאירו לחוץ ולהקיש על חץ ימינה או שמאלה כדי לעבור ממילה למילה.

התרגול מאפשר לך להבין באיזה מקש משתמשים כדי לעבור מתחילת השורה לסופה, איך עוברים ממילה למילה, באיזה מקש משתמשים כדי לעבור בין כפתורי בחירה, איך מסמנים את כפתורי אישור וביטול ולבסוף איך פותחים תפריט ובוחרים פריט.

על המסך מופיעות שתי תיבות טקסט הכוללות משפטים קצרים, רשימה של פריטים שונים, שלושה כפתורי בחירה שרק אחד מהם פעיל בעת ובעונה אחת, תיבת בקרה המתארת מצב חיובי או שלילי של תוכנה מסויימת ושני כפתורים המדגימים פעולות של אישור וביטול.

בחלקו העליון של המסך, מופיע גם תפריט הנפתח בלחיצה על מקש אלט.

הסמן נמצא עתה על תיבת הטקסט הראשונה שבה מסופר על כיפה אדומה המתבקשת לשלוח מוצרים שונים לסבתא שלה. התוכנית מבקשת ממך ללחוץ על מקשי תפקוד שונים כדי לבצע משימות שונות.

לחזרה לתפריט הראשי הקש Escape